wannaphong/clean_thaiwikipedia huggingface dataset:
# ไรน์ฮาร์ท แชร์
คาร์ล ฟรีดริช ไฮน์ริช ไรน์ฮาร์ท แชร์  เป็นพลเรือเอกแห่งจักรวรรดิเยอรมัน เป็นผู้บังคับการกองเรือทะเลหลวง และเป็นผู้บัญชาการกรมบัญชาการสมรภูมินาวีกรมบัญชาการสมรภูมินาวีในช่วงสงครามโลกครั้งที่หนึ่ง

แชร์เข้าศึกษาที่โรงเรียนนายเรือจักรวรรดิใน ค.ศ. 1879 เขาเป็นนักเรียนระดับแถวหน้าของรุ่นและได้รับการติดยศเรือตรีใน ค.ศ. 1886 และมีความก้าวหน้าเรื่อยมาจนได้เป็นผู้บังคับการเรือลาดตระเวนและเรือประจัญบาน เมื่อสงครามโลกครั้งที่หนึ่งปะทุขึ้นใน ค.ศ. 1915 แชร์มีตำแหน่งเป็นผู้บังคับหมวดเรือที่ 2 ของกองเรือทะเลหลวง  และต่อมาได้เป็นผู้บังคับหมวดเรือที่ 3 ซึ่งเป็นมีเรือรบทันสมัยและทรงอานุภาพที่สุดในกองทัพเรือจักรวรรดิ แชร์ได้เลื่อนยศเป็นพลเรือเอกในเดือนมกราคม ค.ศ. 1916 และได้เป็นผู้บังคับการกองเรือทะเลหลวง แชร์นำกองเรือเยอรมันเข้าร่วมในยุทธนาวีที่จัตแลนด์ ระหว่าง 31 พฤษภาคม–1 มิถุนายน ค.ศ. 1916 ซึ่งเป็นหนึ่งในการรบทางทะเลที่ดุเดือดที่สุดในประวัติศาสตร์การทัพเรือ เขามีฉายาที่พวกทหารเรือตั้งให้ว่า "บุรุษหน้ากากเหล็ก"Herwig, p. 139

ภายหลังยุทธนาวีที่จัตแลนด์ แชร์เข้าร่วมโครงการพัฒนาสมรภูมิเรือดำน้ำไม่จำกัดขอบเขตเพื่อต่อต้านฝ่ายสัมพันธมิตร และแผนการก็ได้รับการอนุมัติจากองค์ไคเซอร์ ต่อมาในเดือนสิงหาคม ค.ศ. 1918 แชร์ได้รับแต่งตั้งเป็นผู้บัญชาการกรมบัญชาการสมรภูมินาวี  โดยมีพลเรือเอก ฟ็อน ฮิพเพอร์ รับช่วงเป็นผู้บังคับการกองเรือทะเลหลวงคนใหม่Scheer, pp. 332–333 พลเรือเอกแชร์ได้เข้าหารือกับจอมพลฮินเดินบวร์คและพลเอกลูเดินดอร์ฟ ทั้งสามเห็นว่าปฏิบัติการเรือดำน้ำเป็นทางเดียวที่จะกู้สถานการณ์ได้เนื่องจากกองทัพบกเยอรมันถูกทัพสัมพันธมิตรผลักดันจนถึงแนวรับแล้วScheer, p. 333 แชร์เสนอให้ต่อเรืออูใหม่ราว 376 ถึง 450 ลำให้เสร็จภายในไตรมาสสาม ค.ศ. 1919Herwig, p. 222

ตุลาคม ค.ศ. 1918 ท่ามกลางสถานการณ์ทัพที่แย่ลงเรื่อย ๆ แชร์และฮิพเพอได้ร่วมวางแผนในการทำยุทธนาวีครั้งสุดท้ายในการพิชิตกองเรือใหญ่ของราชนาวีอังกฤษTarrant, pp. 280–281 แผนการนี้ถูกสั่งการลงไปเมื่อวันที่ 24 ตุลาคม อย่างไรก็ตาม ในคืนวันที่  29 ตุลาคม เหล่าทหารเรือในท่าวิลเฮ็ลมส์ฮาเฟินไม่ยอมแล่นเรือออก เรือรบ 3 ลำในหมวดเรือที่สามไม่ยอมถอนสมอเพื่อแสดงจุดยืนต่อต้าน เนื่องจากทหารเรือเหนื่อยล้าจากสงครามมากเกินพอแล้ว ท้ายที่สุด แผนยุทธนาวีนี้ต้องล้มเลิกไปTarrant, pp. 281–282 พลเรือเอกแชร์เกษียณตัวเองจากกองทัพเรือในอีกสองสัปดาห์ต่อมา

พลเรือเอกแชร์ถึงแก่อนิจกรรมเมื่อวันที่ 26 พฤศจิกายน ค.ศ. 1928 ก่อนกำหนดการเดินทางไปอังกฤษเพื่อพบปะอริเก่า ผู้บังคับการฝ่ายอังกฤษในยุทธการยุทธนาวีที่จัตแลนด์ ร่างเขาถูกฝังไว้ที่เมืองไวมาร์ ต่อมามีการตั้งชื่อเรือลาดตระเวนหนักตามเขาว่าเรือหุ้มเกราะพลเรือเอกแชร์
# เทลสตาร์
เทลสตาร์ คือชื่อของกลุ่มดาวเทียมสื่อสาร โดยสองดวงแรกเป็นดาวเทียมเพื่อการทดลองและมีลักษณะคล้ายคลึงกัน ดาวเทียมเทลสตาร์ 1 ถูกปล่อยสู่วงโคจรจากยอดของจรวด ธอร์-เดลตา และสามารถถ่ายทอดสัญญาณโทรทัศน์ โทรศัพท์ และโทรภาพผ่านห้วงอวกาศข้ามมหาสมุทรแอตแลนติกได้เป็นผลสำเร็จเมื่อวันที่ 10 กรกฎาคม 1962 และปล่อยดาวเทียมเทลสตาร์ 2 เมื่อวันที่ 7 พฤษภาคม 1963 และยังคงอยู่ในวงโคจรแม้จะหยุดให้บริการไปแล้ว
# ปฏิบัติการไรน์อือบุง
ปฏิบัติการ ไรน์อือบุง  เป็นชื่อปฏิบัติการทางทะเลของเรือประจัญบานเยอรมันลำใหม่ บิสมาร์ค  และเรือลาดตระเวนหนัก พรินทซ์อ็อยเกน  ระหว่างวันที่ 18–27 พฤษภาคม ค.ศ. 1941 ในช่วงสงครามโลกครั้งที่สอง ปฏิบัติการนี้มีเป้าหมายในการสกัดกั้นการลำเลียงยุทธปัจจัยจากฝ่ายสัมพันธมิตรไปยังสหราชอาณาจักร ผลของปฏิบัติการนี้คือ ราชนาวีอังกฤษต้องสูญเสียเรือหลวงฮูด ส่วนกองทัพเรือเยอรมันสูญเสียเรือบิสมาร์ค
# ปราสาทเอ็ลทซ์
ปราสาทเอ็ลทซ์  เป็นปราสาทยุคกลาง ตั้งอยู่ในหุบเขาทางตอนเหนือแม่น้ำมอแซล ช่วงระหว่างเมืองโคเบล็นทซ์กับเมืองเทรียร์ ในรัฐไรน์ลันท์-ฟัลทซ์ของประเทศเยอรมนี ปราสาทนี้ยังเป็นกรรมสิทธิ์ของตระกูลเอ็ลทซ์ ตระกูลขุนนางเก่าแก่ซึ่งอาศัยอยู่มาตั้งแต่คริสต์ศตวรรษที่ 12 จนถึงปัจจุบัน ปราสาทถูกแบ่งเป็นสามส่วน แต่ละส่วนถือครองโดยสามสกุลสาขาของตระกูลเอ็ลทซ์ ได้แก่ สกุลเค็มเพอนิช (Kempenich), สกุลรือเบอนัค (Rübenach) และสกุลโรเดินดอร์ฟ (Rodendorf) รอบปราสาทมีแม่น้ำเอ็ลซ์บัค (Elzbach) ไหลผ่าน ส่วนที่เก่าแก่ที่สุดของปราสาทสร้างขึ้นในคริสต์ศตวรรษที่ 9 ปราสาทนี้เคยปรากฏอยู่บนธนบัตร 500 มาร์คระหว่างปี ค.ศ. 1965–1990

เอ็ลทซ์
หมวดหมู่:สิ่งก่อสร้างในรัฐไรน์ลันท์-ฟัลทซ์
# ฟรันซิสโก เด อาซิส เด บอร์บอน
ฟรันซิสโก เด อาซิส เด บอร์บอน  ภายหลังทรงดำรงพระราชอิสริยยศ พระเจ้าฟรันซิสโก พระราชสวามีแห่งสเปน (Rey don Francisco, El Rey Consorte de España) เสด็จพระราชสมภพเมื่อวันที่ 13 พฤษภาคม พ.ศ. 2365 เป็นพระโอรสใน อินฟันเตฟรานซิสโก เด พอลลา ดยุกแห่งกาดิซ และ เจ้าหญิงลุยซา ชาร์ลอตตาแห่งเนปิลส์และซิซิลี มีพระอิสริยยศและฐานันดรเดิมที่ ซูอัลเตซาเรอัล อินฟันตาฟรันซิสโกแห่งสเปน เป็นพระราชนัดดาในพระเจ้าการ์โลสที่ 4 แห่งสเปน

 อภิเษกสมรสและพระราชบุตร 
พระองค์ทรงเข้าพระราชพิธีอภิเษกสมรสกับสมเด็จพระราชินีนาถอิซาเบลที่ 2 แห่งสเปน พระญาติชั้นที่หนึ่ง เมื่อวันที่ 10 ตุลาคม พ.ศ. 2389 และทรงร่วมกับพระอัครมเหสีปกครองประเทศ ทั้ง 2 มีพระราชบุตร 12 พระองค์ แต่มีเพียง 5 พระองค์ที่ทรงเจริญพระชนม์คือ
อินฟันตาอิซาเบล เคาน์เตสแห่งจิเจนติ
พระเจ้าอัลฟอนโซที่ 12 แห่งสเปน
อินฟันตามาเรีย เดล ปิลาร์แห่งสเปน
อินฟันตามาเรีย ดี ลา ปาซแห่งสเปน
อินฟันตาอูลาเลียแห่งสเปน

 บั้นปลายพระชนม์ชีพ 
ในปี พ.ศ. 2407 ฟรันซิสโก ทรงดำรงตำแหน่งเป็นประธานสภาองคมนตรีแห่งสเปน(Consejo del Reino)

ในปี พ.ศ. 2411 ฟรันซิสโก ทรงถูกเนรเทศพร้อมด้วยสมเด็จพระราชินีนาถอิซาเบลที่ 2 พระอัครมเหสี ไปยังฝรั่งเศส และใช้พระนามแฝงว่า เคานต์แห่งโมราตาลา จนวันที่ 25 มิถุนายน พ.ศ. 2413 สมเด็จพระราชินีนาถอิซาเบลที่ 2 ทรงสละราชสมบัติ ด้วยพระบรมราชานุเคราะห์ของพระเจ้าอัลฟอนโซที่ 12 พระราชโอรสผู้เถลิงราชสมบัติเป็นพระมหากษัตริย์แห่งสเปนในปี 2417 แต่ในเวลานั้น สมเด็จพระเจ้าฟรันซิสโก พระราชสวามี ก็ทรงแยกทางกับสมเด็จพระราชินีนาถอิซาเบล และทรงกลายเป็นพระสหายที่ดีต่อกัน

พ.ศ. 2424 ได้ทรงเสด็จไปประทับอยู่ที่ปราสาทแห่งเอปิเนซูร์ไซน์ ฝรั่งเศส(Château de Épinay-sur-Seine) เสด็จสวรรคตเมื่อ พ.ศ. 2445 โดยมีสมเด็จพระราชินีนาถอิซาเบล อดีตพระอัครมเหสี กับ เจ้าหญิงอีซาเบลและเจ้าหญิงอูลาเลีย พระราชธิดา ทรงประทับอยู่ข้างพระแท่นขณะสวรรคต"Don Francisco d'Assisi", The Times (18 เมษายน 1902): 9.

 พระราชอิสริยยศ 
ฟรันซิสโก ทรงดำรงพระอิสริยยศ ดังนี้

 13 พฤษภาคม พ.ศ. 2365 – 28 ธันวาคม พ.ศ. 2366: เซญญอร์ ดยุกแห่งการ์ดิซ (Excelentísimo Señor Duque de Cádiz)
 28 ธันวาคม พ.ศ. 2366 – 10 ตุลาคม พ.ศ. 2389: ซูอัลเตซาเรอัลเอลเซเรนิซิโมเซญญอร์ ฟรันซิสโกแห่งอาซิส อินฟันเตแห่งสเปน (Su Alteza Real el Serenísimo Señor don Francisco de Asís, Infante de España)
 10 ตุลาคม พ.ศ. 2389 – 25 มิถุนายน พ.ศ. 2413: ซูมาเฆสตัด พระมหากษัตริย์พระราชสวามีแห่งสเปน (Su Majestad el Rey)
 25 มิถุนายน พ.ศ. 2413 – 17 เมษายน พ.ศ. 2445: ซูมาเฆสตัด พระเจ้าฟรันซิสโก เด อาซิส พระมหากษัตริย์พระราชสวามีแห่งสเปน (Su Majestad el Rey don Francisco de Asís)
# พระเจ้าโบดวงที่ 4 แห่งเยรูซาเลม
พระเจ้าโบดวงที่ 4 แห่งเยรูซาเลม  ซึ่งมีสมญานามว่า กษัตริย์เรื้อน (Leper King) ทรงเป็นกษัตริย์แห่งเยรูซาเลมระหว่าง ค.ศ. 1174–1185 พระเจ้าโบดวงที่ 4 ทรงเป็นกษัตริย์นักรบในสงครามครูเสด และทรงสร้างวีรกรรมลือลั่นไว้ในยุทธการที่มอนต์กิซาร์ด

ค.ศ. 1174 ขณะที่ทรงมีอายุ 13 ชันษา ทรงพบว่าตัวเองเป็นโรคเรื้อน สร้างความกังวลแก่เหล่าขุนนางและข้าราชการอย่างมากเนื่องจากทรงเป็นรัชทายาทเพียงองค์เดียว ในปีเดียวกันนั้น พระบิดาและพระมารดาเสด็จสวรรคตทำให้เจ้าชายน้อยต้องขึ้นครองอาณาจักร ในสองปีแรกของรัชกาลจึงถูกปกครองโดยสองผู้สำเร็จราชการ ได้แก่ ไมลส์แห่งปล็องซี (Miles of Plancy) และเรย์มอนด์ที่ 3 แห่งตริโปลี (Raymond III of Tripoli)

เพื่อเป็นการค้ำประกันราชบัลลังก์กรุงเยรูซาเลม ผู้สำเร็จราชการเรย์มอนด์ทำการหมั้นหมายเจ้าหญิงซีบิลลา (Sibylla) พี่สาวของโบดวง กับกีโยม เดอ มงแฟรา (Guillaume de Montferrat) ลูกพี่ลูกน้องของพระเจ้าหลุยส์ที่ 7 แห่งฝรั่งเศสและจักรพรรดิฟรีดริชที่ 1 แห่งจักรวรรดิโรมันอันศักดิ์สิทธิ์ ในปีแรกของรัชกาล โบดวงประสบความสำเร็จในการโจมตีเมืองดามัสกัสเพื่อกดดันทัพสุลต่านเศาะลาฮุดดีนให้ถอยห่างจากเมืองอะเลปโป

พระองค์ขึ้นครองเยรูซาเลมอย่างแท้จริงใน ค.ศ. 1176 ทรงนำทัพไปโจมตีเมืองดามัสกัสอีกครั้งและเมืองอันดูจาร์เพื่อกำราบการจู่โจมของพวกกบฏมุสลิม พระองค์ยังทรงวางแผนจู่โจมอาณาจักรอียิปต์ซึ่งเป็นฐานที่มั่นสำคัญของสุลต่านเศาะลาฮุดดีน ในการนี้ส่งตัวเรอโน เดอ ชาตียง (Renaud de Châtillon) พระญาติไปยังกรุงคอนสแตนติโนเปิลแห่งโรมัน เพื่อโน้มน้าวจักรพรรดิมานูเอลที่ 1 ให้ส่งกองเรือร่วมโจมตีอียิปต์ อย่างไรก็ตาม แผนการนี้ต้องสะดุดล้มลงเมื่อมงแฟราผู้เป็นพี่เขยเสียชีวิตในต้นปี ค.ศ. 1177 ขณะที่ซีบิลลากำลังตั้งครรภ์ เมื่อข่าวการสิ้นชีพของมงแฟราแพร่ไปถึงยุโรป จักรพรรดิโรมันจึงตัดสินพระทัยล้มเลิกการส่งกองเรือสนับสนุนแผนอียิปต์ แผนโจมตีอียิปต์จึงเป็นอันล้มเหลวตั้งแต่ยังไม่เริ่ม

เมื่อไร้การสนับสนุนจากจักรพรรดิโรมัน พวกนักรบครูเสดต่างเห็นว่าไม่มีทางรับมือเศาะลาฮุดดีนได้แน่ จึงพากันถอนกำลังจากกรุงเยรูซาเลมจนนครหลวงนี้ไร้การป้องกัน สุลต่านเศาะลาฮุดดีนทราบข่าวจึงยกทัพมุสลิมกว่าสองหมื่นนายจากอียิปต์เข้าโจมตีกรุงเยรูซาเลม ถึงกระนั้น พระเจ้าโบดวงก็ยังสามารถรวบรวมอัศวินราว 500 นายและทหารราบหลักพันเข้าต่อต้านจนเกิดเป็นยุทธการที่มอนต์กิซาร์ด พระองค์และชาตียงนำกองทัพหลักพันเข้าโจมตีกองทัพมุสลิมที่เหนื่อยล้าอย่างไม่ทันตั้งตัวจนกองทัพมุสลิมเรือนหมื่นต้องแตกพ่าย ถึงกระนั้น สงครามครูเสดก็ยังคงดำเนินต่อไป
# จกโล
จกโล  เป็นโอมะฮ์ (รูมะฮ์อาดัตแบบชวา) ชนิดหนึ่ง โดยคำว่า "จกโล" หมายถึงรูปแบบของหลังคาแบบบาหลี หลังคาแบบนี้ใช้เป็นเครื่องบ่งบอกสถานะในสังคมสมัยก่อน

หลังคาจกโลมักพบประกอบในบ้าน (โอมะฮ์) และศาลา (เปินดาปา) จกโลถือเป็นหลังคาชวาแบบที่ซับซ้อนที่สุด นอกจากนี้ยังพบการประยุกต์ทรงของจกโลโยการเพิ่มยอดแหลมด้านบนเรียกว่าแบบตาจุก (Tajug) หรือ เมอรู (Meru) หลังคาแบบนี้จะสร้างในศาสนสถาน เช่น มัสยิด เท่านั้น หลังคาแบบจกโลจึงถือเป็นลักษณะเด่นของสถาปัตยกรรมแบบชวา
# สมาคมกฤษณภาวนามฤตนานาชาติ
สมาคมกฤษณภาวนามฤตนานาชาติ (International Society for Krishna Consciousness; ISKCON) หรือรู้จักกันในนาม ฮเรกฤษณะ เป็นองค์กรทางศาสนาฮินดู เคาทิยไวษณพ  ISKCON ก่อตั้งขึ้นในปี 1966 ที่นิวยอร์ก โดย เอ. ซี. ภักติเวทานตะ สวามี ปรภุปาทะ คุรุและผู้นำด้านจิตวิญญาณ องค์กรนี้สร้างขึ้นเพื่อเผยแพร่การปฏิบัติภักติโยคะ (Bhakti Yoga)
# ไหลอู๋
ไหลอู๋  เป็นนครระดับจังหวัดทางตอนกลางของมณฑลซานตง ประเทศจีน ตั้งอยู่ทางเหนือของนครจี่หนาน ทางตะวันออกติดจือปั๋ว และทางตะวันตกเฉียงใต้ติดไท่อัน ไหลอู๋เป็นนครระดับจังหวัดที่เล็กที่สุดในมณฑลซานตง จากการสำรวจสำมะโนประชากรปี ค.ศ. 2010 มีประชากรทั้งหมด 1,298,529 คน และเป็นส่วนหนึ่งของนครจี่หนาน ในปี ค.ศ. 2019

 เขตการปกครอง 
นครไหลอู๋มีการแบ่งเขตการปกครองเป็น 2 นครระดับอำเภอ ได้แก่

 แผนที่   ชื่อ  อักษรจีน พินอิน ประชากร(ค.ศ. 2010) พื้นที่(ตร.กม.) ความหนาแน่น(คน/ตร.กม.)เขตไหลอู๋  莱城区  Láichéng qū  989,535 คน  1,910  520 เขตกางฉิง  钢城区  Gāngchéng qū  308,994 คน  336  920
# คัชการ์
คัชการ์ , คาฉือThe official spelling according to   (Beijing, SinoMaps Press  1997);   หรือ แกชแกร์  เป็นเมืองโอเอซิสแห่งหนึ่งในเขตปกครองตนเองซินเจียงอุยกูร์ ตั้งอยู่ทางตะวันตกสุดของประเทศจีน ใกล้พรมแดนประเทศอัฟกานิสถาน คีร์กีซสถาน ปากีสถาน และทาจิกิสถาน มีประชากรกว่า 500,000 คน ในอดีตถือเป็นเมืองสำคัญแห่งหนึ่งบนเส้นทางสายไหม ที่เชื่อมจีนกับตะวันออกกลางและยุโรปตั้งแต่สองพันปีก่อน

ปัจจุบันคัชการ์เป็นนครระดับอำเภอของประเทศจีน และเป็นศูนย์กลางของจังหวัดคัชการ์ซึ่งมีพื้นที่ 162,000 ตารางกิโลเมตร และมีประชากรทั้งหมดราว 4 ล้านคนใน ค.ศ. 2010

จากการสำรวจสำมะโนครัวพบว่า ประชากรส่วนใหญ่ของเมืองเป็นชาวอุยกูร์มุสลิม เมื่อเปรียบเทียบกับเมืองใหญ่สุดอย่างอุรุมชีจะพบว่าคัชการ์มีการผลิตอุตสาหกรรมและมีชาวจีนฮั่นอาศัยอยู่น้อยมาก ใน ค.ศ. 1998 มีประชากรทั้งหมด 311,141 คน แบ่งเป็นชาวอุยกูร์ร้อยละ 81 และชาวจีนฮั่นเพียงร้อยละ 18 จากการสำรวจใน ค.ศ. 2000 มีประชากร 340,640 คน กระทั่ง ค.ศ. 2010 พบว่าประชากรเพิ่มจำนวนเป็น 506,640 คน ซึ่งจำนวนที่เพิ่มขึ้นนี้ส่วนหนึ่งมาจากการเปลี่ยนแปลงอาณาเขตเมือง และอาจนับประชากรรอบนอกบางส่วนเข้าไปด้วย

 เชิงอรรถ
# จัสทู
จัสทู  เป็นกลุ่มนักร้องดูโอเกาหลีใต้ ประกอบด้วย เจบีและยูกย็อม  

ก่อตั้งโดยเจวายพีเอนเตอร์เทนเมนต์ เปิดตัวด้วยอีพีแรกของพวกเขา โฟกัส เมื่อวันที่ 5 มีนาคม พ.ศ. 2562 โดยจัสทู เป็นกลุ่มย่อยลำดับที่สองของก็อตเซเวน ต่อจากเจเจโปรเจกต์

ชื่อ
ชื่อของกลุ่มดูโอมาจาก "การรวมกันของคำว่า "จัสต์" และ "ทู" โดยอ้างอิงจากยูคยอม

 ผลงานเพลง 
อีพี
 ชื่อ รายละเอียด อันดับชาร์ตสูงสุด ยอดขายKORJPN USWorld Focus วางจำหน่าย: 5 มีนาคม 2019
 สังกัด: เจวายพีเอนเตอร์เทนเมนต์
 รูปแบบ: ซีดี, ดิจิทัลดาวน์โหลด, สตรีมมิ่ง 2  7  6 KOR: 85,461
 JPN: 14,788
 US: 1,000

ซิงเกิล
 ชื่อ ปี อันดับชาร์ตสูงสุด อัลบั้มKOR Peak Gaon Chart Digital Chart RankingKORHotUSWorld "Focus On Me" 2019  —  45  23 Focus "—" หมายถึง เพลงนั้นไม่ติดชาร์ตหรือไม่ได้วางจำหน่ายในภูมิภาคนั้น

อื่นๆ
 Title Year Peak chart positions AlbumKORPeak Gaon Chart Digital Chart RankingKORHotBillboard Korea K-pop 100 Chart:USWorld "Take" 2019 —  —  25 He Is Psychometric OST "—" หมายถึง เพลงนั้นไม่ติดชาร์ตหรือไม่ได้วางจำหน่ายในภูมิภาคนั้น

 ผลงานการแสดง 

 มิวสิกวิดีโอ 
 ปี ชื่อ ผู้กำกับ อ้างอิง 2019 "Focus On Me" Dirextor Kim (HQF) 

 คอนเสิร์ต 
 Jus2 <FOCUS> Live Premiere with V Live
 Jus2 <FOCUS> Premiere Showcase Tour

Tour dates
 วันที่ เมือง ประเทศ สถานที่ ผู้เข้าชม 4 เมษายน 2019 มาเก๊า ประเทศจีน Broadway Theatre rowspan="11"   10 เมษายน 2019 โตเกียว ประเทศญี่ปุ่น Zepp Divercity 11 เมษายน 2019 14 เมษายน 2019 ไทเป ประเทศไต้หวัน Taipei International Convention Center 17 เมษายน 2019 โอซากะ ประเทศญี่ปุ่น Zepp Namba 18 เมษายน 2019 21 เมษายน 2019 จาการ์ตา ประเทศอินโดนีเซีย Nusantara Hall, ICE BSD 26 เมษายน 2019 กรุงเทพ ประเทศไทย ธันเดอร์โดม เมืองทองธานี 27 เมษายน 2019 28 เมษายน 2019 4 พฤษภาคม 2019 ประเทศสิงคโปร์ Zepp Bigbox
# โบรุสซีอาดอร์ทมุนท์ในฤดูกาล 2018–19
โบรุสซีอาดอร์ทมุนท์ในฤดูกาล 2018–19 เป็นฤดูกาลที่ 110 ในประวัติศาสตร์สโมสรฟุตบอลและเป็นฤดูกาลที่ 43 ติดต่อกันและเป็นฤดูกาลที่ 52 โดยรวมในลีกสูงสุดของฟุตบอลเยอรมัน, บุนเดิสลีกา ซึ่งเป็นลีกสูงสุดของฟุตบอลเยอรมัน ฤดูกาลจะเริ่มต้นระหว่างวันที่ 1 กรกฎาคม ค.ศ. 2018 ถึง 30 มิถุนายน ค.ศ. 2019.

ผู้เล่น

ข้อมูลผู้เล่น

การซื้อขายนักเตะ
ย้ายเข้า
#ตำแหน่งผู้เล่นย้ายมาจากค่าตัววันที่อ้างอิง35 เอาค์สบวร์คฟรี19 พฤษภาคม 201827 ไอน์ทรัคท์ฟรังค์ฟวร์ทไม่เปิดเผย28 พฤษภาคม 20186 แวร์เดอร์ เบรเมิน7 มิถุนายน 201840 แวร์เดอร์ เบรเมิน20 มิถุนายน 20184 Mainz26 มิถุนายน 201828 เทียนจิน ฉวนเจียน6 สิงหาคม 20189 บาร์เซโลนา23 พฤศจิกายน 201818 Boca Juniors14 มกราคม 2019

การยืมตัว เข้า
#ตำแหน่งผู้เล่นยืมตัวมาจากวันที่เริ่มต้นสัญญาสิ้นสุดสัญญายืมตัวอ้างอิง5 เรอัลมาดริด11 กรกฎาคม 201830 มิถุนายน 20209 บาร์เซโลนา28 สิงหาคม 2018ตัวเลือกในการใช้สิทธิย้ายเข้าได้ถูกใช้เมื่อวันที่ 23 พฤศจิกายน 201822 เชลซี2 มกราคม 201930 มิถุนายน 2019

ย้ายออก
#ตำแหน่งผู้เล่นย้ายไปค่าตัววันที่อ้างอิง1n/aแขวนสตั๊ด5 พฤษภาคม 201835 โฮลสไตน์ คีลไม่เปิดเผย31 พฤษภาคม 201827 ชตุทท์การ์ท29 มิถุนายน 201825 อาร์เซนอล2 กรกฎาคม 201824 แวร์เดอร์เบรเมิน4 กรกฎาคม 20189 เวสต์แฮมยูไนเต็ด11 กรกฎาคม 201837 ฮัดเดอส์ฟีลด์ทาวน์13 กรกฎาคม 20188 แวร์เดอร์เบรเมิน31 สิงหาคม 201822 เชลซี€64,000,0002 มกราคม 2019

การยืมตัว ออก
#ตำแหน่งผู้เล่นยืมตัวไปวันที่เริ่มต้นสัญญาวันที่สิ้นสุดสัญญายืมตัวอ้างอิง

นัดกระชับมิตร

การแข่งขัน

ภาพรวม

บุนเดิสลีกา

ตารางคะแนน

ผลงานโดยรวม

ผลงานในแต่ละนัด

แมตช์

เดเอ็ฟเบ-โพคาล

ยูฟ่าแชมเปียนส์ลีก

รอบแบ่งกลุ่ม

รอบแพ้คัดออก

รอบ 16 ทีมสุดท้าย

สถิติ
การลงสนามและการทำประตู

|-
! colspan=16 style=background:#dcdcdc; text-align:center| ผู้รักษาประตู

|-
! colspan=16 style=background:#dcdcdc; text-align:center| กองหลัง

|-
! colspan=16 style=background:#dcdcdc; text-align:center| กองกลาง

|-
! colspan=16 style=background:#dcdcdc; text-align:center| กองหน้า

|-
! colspan=16 style=background:#dcdcdc; text-align:center| ผู้เล่นที่ย้ายออกจากสโมสรระหว่างฤดูกาล

หมายเหตุ

ผู้ทำประตู
ชื่อบุนเดิสลีกาเดเอ็ฟเบ-โพคาลยูฟ่า ซีแอลทั้งหมด1FW11มาร์โค ร็อยส์1531192FW9ปาโก อัลกาเซร์1601173FW7เจดอน แซนโช1001114DF13ราฟาแอล กือไรรู20465MF28อักแซล วิตแซล3115MF22คริสเตียน พูลิซิช22157FW10มารีโอ เกิทเซอ40048DF5อัชร็อฟ ฮะกีมี2103FW34จาค็อบ บรุน ลาร์เซน201310MF6ทอมัส เดอลานีย์2002DF2ดัน-อักแซล ซากาดู2002FW20มัคซีมีลีอาน ฟิลลิพ110211DF4อับดู ดิอัลโล1001DF16มานูเอ็ล อาคันจี1001MF19มะห์มูด ดะฮูด1001DF26วูกัช ปิชต์แชก1001FW27มาริอุส ว็อล์ฟ1001MF33ยูลีอาน ไวเกิล1001เข้าประตูตัวเอง1001ทั้งหมด6881086
อัปเดตล่าสุด: 13 เมษายน ค.ศ. 2019
# คีเฟอร์
คีเฟอร์ Kaewprasert, P. (2009). Production of kefir liked product from mix cultures of saccharomyces cerevisiae, streptococcus cremoris and streptococcus lactis= การผลิตผลิตภัณฑ์คล้ายคีเฟอร์จากเชื้อผสมของแซคคาโรมัยซีสเซเรวิสิอีม,สเตร็ปโตคอคคัสครีโมริสกับสเตร็ปโตคอคคัสแลคติส (Doctoral dissertation, Chiang Mai: Graduate School, Chiang Mai University, 2009).รุ่งโรจน์ ศรีรักษา, ศิริรัตน์ ดีศีลธรรม, อนุชิตา มุ่งงาม, & เกษศิริ นทร์ศักดิ์วิวัฒกุล. (2013). ฤทธิ์การยับยั้งแบคทีเรียและคุณสมบัติการทนความร้อนของแบคเทอริโอซินที่ผลิตจากคีเฟอร์. Isan Journal of Pharmaceutical Sciences, 9(1), 231-235.ศานต์ เศรษฐชัยมงคล, & อัญชิสา กุลทวีสุข. (2018). นมเปรี้ยวคีเฟอร์: เทคโนโลยีชีวภาพจากมุมมองวิทยาการด้านโอมิกส์ (Kefir: Biotechnology from “~ omics” Perspectives). Journal of Food Technology, Siam University, 13(1), 1-18.
(,) เป็นนมเปรี้ยวชนิดหนึ่ง มีลักษณะคล้ายโยเกิร์ต เตรียมโดยใช้ยีสต์และแบคทีเรียของเมล็ดคีเฟอร์ (kefir grains) มีต้นกำเนิดจากยุโรปตะวันออกและรัสเซีย ซึ่งภูมิภาคนี้เตรียมคีเฟอร์โดยการปลูกเชื้อด้วยเมล็ดคีเฟอร์ในนมวัว นมแพะ หรือนมแกะ

 ชื่อและต้นกำเนิด 
คำว่า “คีเฟอร์” ในภาษารัสเซียปรากฏขึ้นอย่างน้อยตั้งแต่ ค.ศ. 1867 อาจมาจากภาษารัสเซียหรือภาษาในยุโรปตะวันออก หรืออาจมาจากภาษาใดภาษาหนึ่งในกลุ่มภาษาเตอร์กิก คือ köpür (แปลว่า ฟอง) หรือจากภาษาเปอร์เซีย คือ kef (แปลว่า ฟอง) 

ในอดีตคีเฟอร์เตรียมโดยการใช้ถุงหนังแพะที่แขวนใกล้ทางเข้าประตู ถุงเหล่านี้จะถูกตีไปมาด้วยประตูเวลาคนเดินเข้าออก การตีไปมานั้นทำให้ส่วนประกอบของคีเฟอร์ คือนมกับเมล็ดคีเฟอร์ ผสมเข้ากันดี ในช่วงต้นของศตวรรษที่ 21 คีเฟอร์ได้เป็นที่รู้จักทั่วยุโรป ญี่ปุ่น และสหรัฐอเมริกา และเมื่อเป็นที่รู้จักในลาตินอเมริกา คนในกลุ่มประเทศนี้ก็เรียกคีเฟอร์ว่า búlgaros ซึ่งแปลว่า เครื่องดื่มบัลแกเรีย
# การยึดครองฟิลิปปินส์ของญี่ปุ่น
ญี่ปุ่นยึดครองฟิลิปปินส์ (Filipino: Pananakop ng mga Hapones sa Pilipinas; Japanese: 日本のフィリピン占領; Hepburn: Nihon no Firipin Senryō) เกิดขึ้นในช่วงระหว่างปี ค.ศ. 1942 และ 1945 เมื่อจักรวรรดิญี่ปุ่นได้เข้ายึดครองเครือจักรภพแห่งฟิลิปปินส์ในช่วงสงครามโลกครั้งที่สอง

การบุกครองฟิลิปปินส์ได้เริ่มต้นเมื่อวันที่ 8 ธันวาคม ค.ศ. 1941 สิบชั่วโมงหลังการโจมตีเพิร์ลฮาร์เบอร์ ที่เพิร์ลฮาร์เบอร์, เครื่องบินอเมริกันได้รับความเสียหายอย่างหนักในการโจมตีของญี่ปุ่นช่วงแรก เมื่อไร้การคุ้มกันทางอากาศ  กองเรือเอเซียติกของอเมริกันในฟิลิปปินส์ได้ถอนตัวออกจากจาวา เมื่อวันที่ 12 ธันวาคม ค.ศ. 1941 นายพล ดักลาส แมกอาเธอร์ ได้รับคำสั่งให้ออกมา, ละทิ้งคนของเขาไว้ที่เกาะกอร์เรฮีดอร์ เมื่อคืนของวันที่ 11 มีนาคม ค.ศ. 1942 เดินทางไปยังออสเตรเลีย ระยะทาง 4,000 กิโลเมตร ทหารรักษาการณ์ที่เป็นฝ่ายป้องกันของอเมริกันและฟิลิปีโนที่กำลังอดอยากและป่วยหนักประมาณ 76,000 นายในบาตาอันได้ยอมจำนน เมื่อวันที่ 9 เมษายน ค.ศ. 1942  และถูกบังคับให้อดทนต่อการเดินขบวนความตายบาตาอันที่น่าอัปยศอดสู ซึ่งมีจำนวนประมาณ 7,000 - 10,000 นาย ได้เสียชีวิตหรือถูกฆ่าตาย ผู้รอดชีวิตประมาณ 13,000 นายบนเกาะกอร์เรฮีดอร์ได้ยอมจำนน เมื่อวันที่ 6 พฤษภาคม

ญี่ปุ่นได้เขายึดครองฟิลิปปินส์เป็นเวลานานกว่าสามปีจนกระทั่งการยอมจำนนของญี่ปุ่น การรบแบบกองโจรที่มีประสิทธิภาพสูงโดยกองกำลังต่อต้านฟิลิปปินส์ที่ควบคุมประมาณหกสิบเปอร์เซ็นของเกาะ พื้นที่ส่วนใหญ่เป็นป่าและภูเขา แมกอาเธอร์ได้ให้การสนับสนุนโดยเรือดำน้ำ และส่งกำลังเสริม และเจ้าหน้าที่ ชาวฟิลิปปินส์ยังคงจงรักภักดีต่อสหรัฐอเมริกา ส่วนหนึ่งเพราะอเมริกันได้รับรองให้ความเป็นเอกราช และเนื่องจากญี่ปุ่นได้กดขี่ข่มเหงต่อชาวฟิลิปปินส์เป็นจำนวนมากในการเกณฑ์แรงงานและยังทำให้หญิงสาวชาวฟิลิปปินส์กลายเป็นโสเภณี 

นายพลดัก ดักลาส แมกอาเธอร์ยังคงให้สัญญาว่าจะกลับมายังฟิลิปปินส์ เมื่อวันที่ 20 ตุลาคม ค.ศ. 1944 การยกพลขึ้นบกที่เกาะเลย์เตนั้นได้มาพร้อมกับกองกำลังของเรือ 700 ลำและทหาร 174,000 นาย ตลอดเดือนธันวาคม ค.ศ. 1944 เกาะเลย์เตและมินโดโรได้ปราศจากทหารญี่ปุ่น ในช่วงระหว่างการทัพ กองทัพจักรวรรดิญี่ปุ่นได้ดำเนินการป้องกันบนเกาะด้วยการฆ่าตัวตาย เมืองต่างๆ เช่น มะนิลาได้กลายเป็นเศษซากปรักหักพัง ชาวฟิลิปปินส์ในระหว่าง 500,000 และ 1,000,000 คนได้เสียชีวิตในช่วงการยึดครองของญี่ปุ่น
# อเล็คซันเดอร์ ฟัน แดร์ เบ็ลเลิน
อเล็คซันเดอร์ ฟัน แดร์ เบ็ลเลิน (เกิด 18 มกราคม พ.ศ. 2487) เป็นประธานาธิบดีออสเตรียคนปัจจุบัน ก่อนหน้านี้เขาทำหน้าที่เป็นศาสตราจารย์ประจำสาขาวิชาเศรษฐศาสตร์ที่มหาวิทยาลัยเวียนนา และหลังจากเข้าร่วมการเมืองก็ทำหน้าที่เป็นโฆษกพรรคสีเขียวของออสเตรีย
# เลาเอินบวร์ค
เลาเอินบวร์ค  หรือชื่อเต็มคือ เลาเอินบวร์คอันแดร์เอ็ลเบอ  เป็นเมืองชนบทในรัฐชเลสวิช-ฮ็อลชไตน์ ประเทศเยอรมนี ตั้งอยู่บนชายฝั่งด้านเหนือของแม่น้ำเอ็ลเบอ ทางตะวันออกของนครฮัมบวร์ค เมืองนี้ก่อตั้งเมื่อค.ศ. 1182 โดยแบร์นฮาร์ท ดยุกแห่งซัคเซิน (Bernhard, Herzog von Sachsen) แห่งตระกูลอัสคาร์เนียร์ บรรพบุรุษของเหล่าดยุกแห่งเลาเอินบวร์ค เลาเอินบวร์คเคยมีสถานะเป็นดัชชีที่ชื่อ ซัคเซิน-เลาเอินบวร์ค จนกระทั่งถูกยุบเป็นมณฑลของปรัสเซียในปีในปีค.ศ. 1876

แหล่งข้อมูลอื่น
 
 Altstadt-Lauenburg
# ท่าอากาศยานอิสตันบูล
ท่าอากาศยานอิสตันบูล  เป็นท่าอากาศยานหลักของประเทศตุรกี ตั้งอยู่ในนครอิสตันบูล บนฝั่งด้านตะวันตกของเมืองซึ่งอยู่ติดกับทวีปยุโรป ท่าอากาศยานแห่งนี้เปิดใช้งานเต็มรูปแบบเมื่อเดือนเมษายน ค.ศ. 2019 โดยเป็นการย้ายมาจากท่าอากาศยานนานาชาติอาทาทืร์ค 

แผนแม่บททั้งหมดของท่าอากาศยานแบ่งออกเป็น 4 เฟส เฟสแรกรองรับผู้โดยสาร 90 ล้านคนต่อปีเริ่มก่อสร้างเมื่อค.ศ. 2015 มีหัวหน้าผู้ออกแบบคือเซอร์นิโคลัส กริมชอว์ สถาปนิกชาวอังกฤษ ใช้งบประมาณก่อสร้างเฟสหนึ่งไปกว่า 7 พันล้านยูโร เมื่อท่าอากาศยานแห่งนี้ก่อสร้างครบทุกเฟสจะสามารถรองรับผู้โดยสารได้ถึง 200 ล้านคนต่อปี

ท่าอากาศยานอิสตันบูลมีอาคารผู้โดยสาร(Terminal)หลังเดียวซึ่งมีพื้นที่กว่า 1.44 ล้านตารางเมตร ถือเป็นอาคารผู้โดยสารที่ใหญ่ที่สุดในโลกในหลังคาเดียว มีอาคารเทียบเครื่องบิน (Concourse) จำนวนห้าส่วน ไล่ตั้งแต่ A, B, D, F, และ G มีสะพานขึ้นเครื่องบิน 143 สะพาน อาคาร G เป็นพื้นที่สำหรับผู้โดยสารภายในประเทศเท่านั้น ส่วนอาคาร A, B, D และส่วนตะวันตกของ F เป็นพื้นที่สำหรับผู้โดยสารระหว่างประเทศ อาคารผู้โดยสารเชื่อมต่อโดยตรงไปอาคารเทียบเครื่องบิน C และ E ท่าอากาศยานมีรันเวย์จำนวน 4 ทางวิ่ง
# เส้นทางเดินเรือเซนต์ลอว์เรนซ์
right|thumb|เส้นทางเดินเรือเซนต์ลอว์เรนซ์
thumb|เส้นทางเดินเรือเซนต์ลอว์เรนซ์ส่วนช่องทางน้ำที่แยกจากแม่น้ำเซนต์ลอว์เรนซ์ในเมืองมอนทรีออล] 

เส้นทางเดินเรือเซนต์ลอว์เรนซ์  คือระบบประตูระบายน้ำ คลอง และคลองขุดระหว่างประเทศแคนาดากับสหรัฐ เพื่อให้เรือกำปั่นและเรือเดินสมุทรแล่นระหว่างมหาสมุทรแอตแลนติกกับเกรตเลกส์ในอเมริกาเหนือได้ ตลอดจนถึงดินแดนฝั่งตะวันตกของทะเลสาบสุพีเรีย เส้นทางเดินเรือตั้งชื่อตามแม่น้ำเซนต์ลอว์เรนซ์ซึ่งไหลจากทะเลสาบออนทาริโอสู่ทะเลแอตแลนติก แต่ในทางนิตินัย เส้นทางเดินเรือนี้มีขอบเขตตั้งแต่เมืองมอนทรีออล รัฐเกแบ็ก ถึงทะเลสาบอิรี รวมถึงคลองเวลล์แลนด์

ในความเป็นจริง แม่น้ำเซนต์ลอว์เรนซ์ซึ่งเป็นส่วนหนึ่งของเส้นทางฯ ก็หาได้เป็นคลองยาวตลอดตอน แต่ประกอบด้วยช่องทางน้ำที่ใช้เดินเรือได้ภายในแม่น้ำ ประตูน้ำ และคลองขนาบริมฝั่งแม่น้ำเพื่อลัดทางน้ำเชี่ยวและเขื่อนในแม่น้ำ

ประตูน้ำฯ ส่วนที่ตั้งในประเทศแคนาดาบริหารโดยบรรษัทจัดการเส้นทางเดินเรือเซนต์ลอว์เรนซ์ และในประเทศสหรัฐอเมริกาโดยบรรษัทพัฒนาเส้นทางเดินเรือเซนต์ลอว์เรนซ์ ซึ่งทั้งสองบรรษัทโฆษณาเส้นทางฯ นี้ว่าเป็นส่วนหนึ่งของ "ทางด่วน H2O" แม่น้ำส่วนที่อยู่ในรัฐมอนทริออลถึงมหาสมุทรแอตแลนติกอยู่ภายใต้เขตอำนาจของประเทศแคนาดา ควบคุมโดยองค์การท่าเรือเกแบ็กของกระทรวงคมนาคมแคนาดา
# ลิมบวร์คอันแดร์ลาน
ลิมบวร์ค  หรือชื่อเต็มคือ ลิมบวร์คอันแดร์ลาน ("ลิมบวร์คริมแม่น้ำลาน") เป็นเมืองในรัฐเฮ็สเซิน ประเทศเยอรมนี ตั้งอยู่ทางทิศตะวันตกเฉียงเหนือของนครแฟรงก์เฟิร์ตไปราว 77 กิโลเมตร มีแม่น้ำลานไหนผ่านกลางเมือง ปราสาทหลังแรกก่อสร้างขึ้นราวค.ศ. 800 ต่อมาก็เกิดชุมชนเมืองขึ้นรายล้อมรอบปราสาท ชื่อเมืองปรากฏครั้งแรกในเอกสารปีค.ศ. 910 ในชื่อ ลินท์พูร์ก (Lintpurc) ต่อมาในปีค.ศ. 1150 มีการสร้างสะพานข้ามแม่น้ำลานขึ้น ทำให้ลิมบวร์คกลายเป็นทางผ่านที่สำคัญระหว่างโคโลญกับฟรังค์ฟวร์ทอัมไมน์ 

แหล่งข้อมูลอื่น

 Official website 
 Limburg Cathedral 
 Limburg Cathedral Boys' Choir 
 Pictures of Limburg and its cathedral 
 Limburger Altstadt
# พอมพ์แอนด์เซอร์คัมสแทนซ์
พอมพ์แอนด์เซอร์คัมสแทนซ์  หรือชื่อเต็ม "พอมพ์แอนด์เซอร์คัมสแทนซ์มิลิแทรีมาร์ชเชส"  เป็นกลุ่มเพลงมาร์ชสำหรับออร์เคสตรา แต่งขึ้นโดยเซอร์เอ็ดเวิร์ด เอ็ลเกอร์ ถือเป็นผลงานชิ้นที่เป็นที่รู้จักมากที่สุดชิ้นหนึ่งของเขา

เพลงมาร์ชที่เป็นที่รู้จักกันมากที่สุดในมาร์ชทั้ง 6 เพลงในชุดนี้คือมาร์ชเพลงแรกในชุด ชื่อว่า "พอมพ์แอนด์เซอร์คัมสแทนซ์ นัมเบอร์วัน อิน ดี" (Pomp And Circumstance March No. 1 In D) เล่นรอบปฐมทัศน์พร้อมกับ มาร์ช นัมเบอร์ทูว์ ในเมืองลิเวอร์พูล เมื่อปี 1901Kennedy, p. 285Moore, p. 357: "He and Alice went to Liverpool for Rodewald's première of the two Pomp and Circumstance Marches. The success of the first March especially was frantic. ทริโอนี้ประกอบด้วย "แลนด์ออฟโฮปแอนด์กลอรี" ดนตรีที่ใช้ประกอบพิธีบรมราชาภิเษกของพระเจ้าเอ็ดเวิร์ดที่ 7Moore, p. 365: "[Working on the Coronation Ode, Elgar] wrote to Arthur Benson to ask whether words might be written to fit the Pomp and Circumstance Trio tune ... [Benson] sent verses for a Finale beginning 'Land of hope and glory ...'" ส่วนในอเมริกา แคนาดา ฟิลิปปินส์ เพลงนี้นิยมใช้เป็นเพลงประกอบพิธีการจบการศึกษา จึงเรียก "แลนด์ออฟโฮปแอนด์กลอรี" เป็น "แกรดดูเอเชินมาร์ช" (Graduation March) นิยมเล่นก่อนเริ่มพิธี การใช้ประกอบพิธีจบการศึกษานี้มีครั้งแรกในพิธีจบการศึกษาของมหาวิทยาลัยเยล เมื่อปี 1905.